kalixlouiis/myanmar-wikipedia-corpus huggingface dataset:
ဗြိတိန်ပုံနှိပ်တိုက် ဝမ်း (Warne) က သူ့ကလေးစာအုပ်များကို ရုပ်ပြတွဲအသွင် ရောင်းချရန် ညှိနှိုင်းလာသည်နောက် ပုံဆွဲခြင်း၊ စာရေးခြင်းကို ဆက်လုပ်သည်။
သို့သော် မြေယာစီမံရေးမှာ တာဝန်ကြီးသည့်အတွက်၎င်း၊ မျက်စိမကောင်းတော့သည့်အတွက်၎င်း၊ ယခင်သို့ လုံးလုံး အာရုံမစိုက်နိုင်။
၁၉၄၃ ခု၊ ဒီဇင်ဘာလ ၂၂ ရက်တွင် နီးယားဆော်ရေးရှိ နေအိမ်၌ပင် အဆုတ်ရောင်ရောဂါ၊ နှလုံးရောဂါတို့ဖြင့် လွန်သည်။
သူပိုင်ပစ္စည်းဥစ္စာတို့ကို အမျိုးသားဘဏ္ဍာထိန်းအဖွဲ့သို့ လွှဲခဲ့သည်။
ယခု လိတ်ဒိစတြိတ်ရှိ အမျိုးသားဥယျာဉ်မြေ အများစုမှာ သူ ထိန်းသိမ်းခဲ့သော မြေများတည်း။
ပေါ်တာ၏ ကလေးစာအုပ်များမှာ ကမ္ဘာအနှံ့တွင် ဘာသာစကားအမျိုးမျိုးဖြင့် ထုတ်ဝေကြသည်။
သီချင်း၊ ရုပ်ရှင်၊ ကာတွန်းရုပ်ရှင်၊ ဘဲလေးဖျော်ဖြေပွဲတို့လည်း လုပ်သည်။
သူ့ဘဝဇာတ်ကြောင်းကို ရုပ်ရှင် ၂ ကား၊ ရုပ်သံဇာတ်လမ်းတွဲ ၁ ခုဖြင့် တင်ဆက်ဖူးသည်။
ကိုးကား ကဏ္ဍ:၁၈၆၆ မွေးဖွားသူများ ကဏ္ဍ:၁၉၄၃ ကွယ်လွန်သူများ။
ထင်မသီ ဂျိမ်း စလီဖီး (၁၉၇၅ ဇန် ၃၀ ဖွား) သည် နယူးဇီလန် ဂျူဒိုခ ဖြစ်သည်။
၂၀၀၂ ဓနသဟာယပြိုင်ပွဲဝယ် ၇၃-၈၁ ကီလိုတန်း (အလတ်-မစ်ဒယ်ဝိတ်) ၌ ကြေးတံဆိပ် ရသည်။
၂၀၁၄ ဓနသဟာယပြိုင်ပွဲတွင် ကျား ၁၀၀ ကီလို၌ နောက်ထပ် ကြေးတံဆိပ်ဆု ရပြန်သည်။
Tim Slyfield adds another bronze to collection stuff.co.nz, 27 July 2014 ဆစ်ဒနီမြို့၌ ပြုလုပ်သော ၂၀၀၀ နွေအိုလံပစ်ပွဲတော်တွင် နယူးဇီလန်နိုင်ငံကို ကိုယ်စားပြုသည်။
ကိုးကား ပြင်ပလင့် ကဏ္ဍ:၁၉၇၅ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:နယူးဇီလန် ဂျူဒိုမောင်။
တကျော့ နှစ်ကျော့ တေးကိုသီ သည် ၁၉၇၁ခုနှစ်က ထွက်ရှိခဲ့သော အဖြူအမဲခေတ် မြန်မာ့ရုပ်ရှင်ဇာတ်ကားဖြစ်သည်။
စန္ဒာရုပ်ရှင်ထုတ်လုပ်ရေးမှ ထုတ်လုပ်ပြီး ဒါရိုက်တာ ထွန်းညွန့်ဦး (ဝင်းဦး)နှင့် ထွန်းထွန်းတို့မှ ရိုက်ကူးခဲ့သည်။
အဓိကသရုပ်ဆောင်များအဖြစ် ဝင်းဦး၊ တင်တင်မြ၊ ချိုပြုံး၊ ​​ဒေါ်ခင်ရီ၊ ​ဒေါ်​မေနွဲ့တို့က သရုပ်ဆောင်ထားသည်။
ဤဇာတ်ကားသည် မြန်မာ့ရုပ်ရှင်သမိုင်းတွင် ဂီတဇာတ်ကားကောင်းအဖြစ် တင်ကျန်ခဲ့သည်။
ဇာတ်ဝင်တေးဖြစ်သော တကျော့ နှစ်ကျော့တေးကိုသီမှာလည်း ထင်ရှားဆဲဖြစ်သည်။
ဤဇာတ်ကားထွက်ရှိပြီး​နောက် ချိုပြုံးမှာ လူပိုသိလာခဲ့သည်။
ရိုက်ကူးခြင်း ကျော်စွာ - ဝင်းဦး ဝေဝေစိုး - တင်တင်မြ သင်းသင်းထွေး - ချိုပြုံး မအေးကြည် - ခင်လေးဆွေ ကိုးကား ကဏ္ဍ:မြန်မာ ရုပ်ရှင်ဇာတ်ကားများ ကဏ္ဍ:မြန်မာဘာသာစကား ရုပ်ရှင်ဇာတ်ကားများ ကဏ္ဍ:၁၉၇၁ ရုပ်ရှင်ဇာတ်ကားများ။
တကျော့ နှစ်ကျော့ တေးကိုသီသည် ၁၉၇၁ခုနှစ်တွင် ထုတ်လုပ်ခဲ့သည့် မြန်မာရုပ်ရှင် တကျော့ နှစ်ကျော့ တေးကိုသီ၏ ရုပ်ရှင်ဇာတ်ဝင်တေးဖြစ်သည်။
ထိုရုပ်ရှင်၏ အဆုံးသတ်တွင် တေးသံရှင် တင်တင်မြမှ သီဆိုထားသည်။
ဂီတလုလင်မောင်ကိုကိုမှ ရေးစပ်ပေးထားသည်။
သီချင်း၏ အစပိုင်းကို ဆရာကြီးမင်းသုဝဏ်၏ ပန်းသည်ကဗျာ၏ ပထမ (၂)ပိုဒ်ကို ယူ၍ ရေးစပ်ထားသည်။
နောက်ပိုင်းတွင် တေးသံရှင်များမှ ပြန်လည်သီဆိုခဲ့ကြပြီး လူကြိုက်များနေဆဲ ဇာတ်ဝင်တေးဖြစ်သည်။
၂၀၁၉ခုနှစ်တွင် The Voice Myanmar အဆိုပြိုင်ပွဲ၏ နောက်ဆုံးပွဲစဉ်တွင် ပြိုင်ပွဲဝင်တစ်ဦးသည် ဤသီချင်းဖြင့် ယှဉ်ပြိုင်ခဲ့သည်။
သီချင်း၏ မူလပုံစံနှင့် ကွဲထွက်ပြီး အဓိပ္ပာယ်လွဲမှားစွာ သီဆိုခဲ့သည်ဟုဆိုကာ ဝေဖန်ခြင်း ခံခဲ့ရသည်။
မူရင်းအဆိုရှင် တင်တင်မြသည် ၂၀၂၀ပြည့်နှစ်တွင် ပြုလုပ်သည့်မြန်မာ့ရုပ်ရှင်ရာပြည့် အထိမ်းအမှတ် အစီအစဉ်များတွင် ဤသီချင်းအား ပြန်လည်သီဆိုခဲ့သည်။
ကိုးကား ကဏ္ဍ:မြန်မာသီချင်းများ။
ပန်းပုဆရာ ကြယ်စုတန်းသည် မြောက်ကမ္ဘာခြမ်းကောင်းကင်ရှိ မေးမှိန်ပြီး သေးငယ်သော ကြယ်စုတန်းတစ်ခုဖြစ်သည်။
ပန်းပုသည်အား ကိုယ်စားပြုသည်။
ယင်းအား ၁၈ ရာစုနှစ်တွင် Nicolas Louis de Lacaille ဆိုသူမှ မိတ်ဆက်ခဲ့သည်။
မူလက Apparatus Sculptoris (ပန်းပုဆရာ၏ စတိုဒီယို) ဟု မှည့်ခဲ့သော်လည်း နောက်ပိုင်းတွင် အမည်သည် တိုသွားသည်။
နိုင်ငံတော်အေးချမ်းသာယာရေးနှင့် ဖွံ့ဖြိုးရေးကောင်စီလက်ထက်တွင် "၂၀ဝ၉ ခုနှစ်၊ ဒီဇင်ဘာလ ၁၇ ရက် နေ့စွဲပါ အမိန့်ကြော်ငြာစာအမှတ်(၄၈/ ၂၀ဝ၉)" ဖြင့် ထုတ်ပြန်ခဲ့သော အခန်းပေါင်း (၁၉)ခန်းနှင့် အပိုဒ် (၇၇)ပိုဒ် ပါရှိသည့် "ပြည်ထောင်စုမြန်မာနိုင်ငံ ဂုဏ်ထူးဆောင်ဘွဲ့၊ ဂုဏ်ထူးဆောင်တံဆိပ်များဆိုင်ရာ ပြဋ္ဌာန်းချက်" တွင်ပါရှိသော နိုင်ငံတော်မှ ယနေ့အထိ ချီးမြှင့်လျက် ရှိသည့် "သင်္ဂဟဘွဲ့ဂုဏ်ထူး၊ ဘွဲ့ နှင့် တံဆိပ်"များ အကြောင်းဖြစ်သည်။
ဤပြဋ္ဌာန်းချက်သည် ဘွဲ့တံဆိပ်များအား အသစ်တီထွင်ပြဋ္ဌာန်းထားခြင်းမဟုတ်ဘဲ ယခင်ပြဋ္ဌာန်းထားသော သင်္ဂဟ၊ ဘွဲ့၊ တံဆိပ် ပြဋ္ဌာန်းချက်များနှင့် အခြားသော နိုင်ငံတော်မှ ချီးမြှင့်သည့် ဆုများကို ခေတ်နှင့်အညီ ပြန်လည်ပြင်ဆင်၍ ဘွဲ့တံဆိပ် ပုံသဏ္ဌာန်များအား မူလအနှစ်သာရကို အခြေခံ၍ ပိုမိုကောင်းမွန်အောင် ဆောင်ရွက်ချီးမြှင့်ရန်အတွက် ပြဋ္ဌာန်းခဲ့ခြင်းဖြစ်လေသည်။
သမိုင်း ပြည်ထောင်စု မြန်မာနိုင်ငံတော်တွင် မြန်မာမင်းများလက်ထက်မှစ၍ နိုင်ငံတော်အစိုးရအဆက်ဆက်တို့သည် နိုင်ငံတော်၏ ကျေးဇူးသစ္စာကိုစောင့်သိ၍ လုပ်ငန်းတာဝန်များကို ကျေပွန်စွာထမ်းဆောင်ကြသော ပုဂ္ဂိုလ်များအားလည်းကောင်း၊ နိုင်ငံတော်အား သက်စွန့်ကြိုးပမ်း၍ ကာကွယ်စောင့်ရှောက်သူများအားလည်းကောင်း၊ စာပေ၊ အနုပညာ၊ ယဉ်ကျေးမှုဆိုင်ရာ ထူးချွန်သူများအားလည်းကောင်း၊ သာသနာရေးအားပေးဆောင်ရွက်သော ပုဂ္ဂိုလ်များအားလည်းကောင်း၊ လူမှုစီးပွားဖွံ့ဖြိုးတိုးတက်ရန် ဆောင်ရွက်သူများအားလည်းကောင်း ဂုဏ်ထူးဆောင်ဘွဲ့ နှင့် ဂုဏ်ထူးဆောင်တံဆိပ်များ ချီးမြှင့်ခြင်းသည် နိုင်ငံတော်ဖွံ့ဖြိုးတိုးတက်ရေးနှင့် ညီညွတ်ရေးအတွက် ကောင်းမြတ်သော အစဉ်အလာလုပ်ငန်းရပ်ကြီးပင်ဖြစ်သည်။
နိုင်ငံတော်အေးချမ်းသာယာရေးနှင့် ဖွံ့ဖြိုးရေးကောင်စီ လက်ထက်တွင် "ဂုဏ်ထူးဆောင်ဘွဲ့များ၊ ဂုဏ်ထူးဆောင်တံဆိပ်များစိစစ်ရေး ဗဟိုကော်မတီ"ကို ၂၀ဝ၈ ခုနှစ်၊ စက်တင်ဘာလ ၁၈ ရက်တွင် အမိန့်ကြော်ငြာစာအမှတ် (၃၈/၂၀ဝ၈) ဖြင့် ဖွဲ့စည်းခဲ့သည်။
ဗဟိုကော်မတီသည် ဂုဏ်ထူးဆောင်ဘွဲ့/ တံဆိပ်များကို အသစ်တီထွင်ပြဋ္ဌာန်းခြင်းထက် မြန်မာနိုင်ငံလွတ်လပ်ရေးရပြီးနောက် ပါလီမန်ဒီမိုကရေစီခေတ်တွင် နိုင်ငံတော်သမ္မတ အိမ်တော် အထူးအမိန့်ပြန်တမ်းများဖြင့် ပြဋ္ဌာန်းချီးမြှင့်ပေးအပ်ခဲ့သော သင်္ဂဟအဖွဲ့၊ ဘွဲ့တံဆိပ် များကို ယနေ့ခေတ်နှင့်အညီ ပြန်လည်ပြင်ဆင်၍ ဘွဲ့တံဆိပ် ပုံသဏ္ဌာန်များအား မူလအနှစ်သာရကို အခြေခံ၍ ပိုမိုကောင်းမွန်အာင်ဆောင်ရွက်ချီးမြှင်ရန် - သင်္ဂဟဘွဲ့ဂုဏ်ထူး ဘွဲ့ တံဆိပ် ဟူ၍ ချီးမြှင့်နိုင်ရေး ပြဋ္ဌာန်းပေးရန် ထောက်ခံ ဆုံးဖြတ်ခဲ့ကြသည်။
ထို့ပြင် ယခင်ထုတ်ပြန်ချက်များဖြစ်သော ၂၀ဝ၁ ခုနှစ်၊ ပညာရပ်ဆိုင်ရာ ဂုဏ်ထူးဆောင်တံဆိပ်များ ပြဋ္ဌာန်းချက်အရ ချီးမြှင့်အပ်နှင်းခဲ့သော သိပ္ပံပညာထူးချွန်တံဆိပ်၊ ဝိဇ္ဇာပညာထူးချွန်တံဆိပ်၊ ဆေးပညာထူးချွန်တံဆိပ်နှင့် နည်းပညာထူးချွန်တံဆိပ် များအစား သိပ္ပံပညာ၊ ဝိဇ္ဇာပညာ နှင့် အခြားသော ပညာရပ်တစ်ခုခုတွင် ထူးကဲကောင်းမွန်စွာ ဆောင်ရွက်သူများအတွက် "သိပ္ပကျော်စွာဘွဲ့"ကိုချီးမြှင့်ရန်၊ ၁၉၇၈ ခုနှစ်၊ ပြဋ္ဌာန်းချက် အရ ချီးမြှင့်လျက်ရှိသော လယ်ယာစီးပွားထူးချွန်တံဆိပ်၊ စက်မှုစီးပွားထူးချွန်တံဆိပ်၊ စီမံထူးချွန်တံဆိပ်နှင့် လူမှုထူးချွန်တံဆိပ် (၄) ခုကို ပေါင်းစည်းပြီး နိုင်ငံတော်၏ ကောင်းကျိုးဖြစ်ထွန်းအောင် ထူးကဲကောင်းမွန်စွာဆောင်ရွက်သူများကို "သီရိပျံချီဘွဲ့" အဖြစ် ပေးအပ်ချီးမြှင့်ရန် ထောက်ခံခဲ့သည်။
ထို့အတူ စစ်ဘက်ဆိုင်ရာအမှုထမ်းကောင်းခြင်းအတွက် "ဇေယျကျော်ထင်ဘွဲ့"နှင့် နယ်ဘက်ဆိုင်ရာအမှုထမ်းကောင်းခြင်းအတွက် "ဝဏ္ဏကျော်ထင်ဘွဲ့" ချီးမြှင့်ပေးအပ်ရန်နှင့် စာပေ၊ အနုပညာဆိုင်ရာကဏ္ဍအတွက် ထူးခြားကောင်းမွန်စွာ တတ်မြောက်သူများကို "အလင်္ကာကျော်စွာဘွဲ့"ကိုချီးမြှင့်ရန် ထောက်ခံခဲ့သည်။
ထို့ကြောင့် ဂုဏ်ထူးဆောင်ဘွဲ့၊ ဂုဏ်ထူးဆောင်တံဆိပ်များ ပြန်လည်စိစစ်ရေးဗဟိုကော်မတီ၏ ထောက်ခံတင်ပြချက်အရ နိုင်ငံတော်အေးချမ်းသာယာရေးနှင့်ဖွံ့ဖြိုးရေးကောင်စီသည် ၂၀ဝ၉ ခုနှစ်၊ ဒီဇင်ဘာလ ၁၇ ရက် နေ့စွဲပါ အမိန့်ကြော်ငြာစာအမှတ် (၄၈/ ၂၀ဝ၉) ဖြင့် "ပြည်ထောင်စုမြန်မာနိုင်ငံ ဂုဏ်ထူးဆောင်ဘွဲ့၊ ဂုဏ်ထူးဆောင် တံဆိပ်များဆိုင်ရာပြဋ္ဌာန်းချက်"အား ထုတ်ပြန်ကြေညာနိုင်ခဲ့သည်။
ပြဋ္ဌာန်းချက်တွင် အခန်းပေါင်း(၁၉)ခန်းနှင့် အပိုဒ်ပေါင်း(၇၇)ပိုဒ်ပါရှိလေသည်။
ဂုဏ်ထူးဆောင်ဘွဲ့၊ တံဆိပ် ချီးမြှင့်ခံထိုက်သည့် ပုဂ္ဂိုလ်များအဖြစ် သတ်မှတ်ထားသူများ ဂုဏ်ထူးဆောင်ဘွဲ့များ၊ ဂုဏ်ထူးဆောင်တံဆိပ်များ ချီးမြှင့်အပ်နှင်းခြင်း ခံထိုက်သည့် ပုဂ္ဂိုလ်များမှာ - အေးချမ်းသာယာပြီး ခေတ်မီဖွံ့ဖြိုးတိုးတက်သော နိုင်ငံတော် တည်ဆောက်ရာတွင် စွမ်းစွမ်းတမံ ဆောင်ရွက်ကြသည့် ပုဂ္ဂိုလ်များ။
နိုင်ငံတော်နှင့် ချစ်ကြည်ရင်းနှီးစွာ ပူးပေါင်းဆောင်ရွက်ရေးအတွက် ကြိုးပမ်းဆောင်ရွက်ကြသည့် နိုင်ငံခြားတိုင်းပြည်များမှ ခေါင်းဆောင်များ၊ သံတမန်များနှင့် ပုဂ္ဂိုလ်များ။
အမျိုးသားရေးမူဝါဒဖြစ်သော ဒို့တာဝန်အရေးသုံးပါးကို ကာကွယ်စောင့်ရှောက်ရာ၌ သက်စွန့် ကြိုးပမ်း ဆောင်ရွက်ကြသည့် ပုဂ္ဂိုလ်များ။
ရပ်ရွာအေးချမ်းသာယာရေးနှင့် တရားဥပဒေစိုးမိုးရေး၊ ခေတ်မီဖွံ့ဖြိုးတိုးတက်သော နိုင်ငံတော် ဖြစ်ပေါ်လာစေရေးအတွက် နိုင်ငံရေး၊ စီးပွားရေး၊ လူမှုရေး ဦးတည်ချက်များနှင့်အညီ ထူးခြားစွာ အားထုတ်ကြိုးပမ်းဆောင်ရွက်ကြသည့် ပုဂ္ဂိုလ်များ။
သိပ္ပံပညာ၊ ဝိဇ္ဇာပညာနှင့် အခြားသော ပညာရပ်တစ်ခုခုတွင် ကမ္ဘာ့အဆင့်မီအောင်မြင်စွာ တီထွင်ဖန်တီး စွမ်းဆောင်နိုင်သော ပုဂ္ဂိုလ်များ။
စာပေနှင့် အနုသုခုမပညာများတွင် ထူးခြားကောင်းမွန်စွာ တတ်မြောက်သူ ပုဂ္ဂိုလ်များ။
ချီးမြှင့်အပ်နှင်းရန် သတ်မှတ်သည့် ဂုဏ်ထူးဆောင်ဘွဲ့များ နှင့် တံဆိပ်များ ဂုဏ်ထူးဆောင်ဘွဲ့များနှင့် တံဆိပ်များကို သုံးမျိုးခွဲခြား၍ ထိုက်တန်စွာ ဂုဏ်ထူးဆောင်ဘွဲ့၊ ဂုဏ်ထူးဆောင်တံဆိပ်များကို ချီးမြှင့်အပ်နှင်းမည်ဖြစ်သည်။
သင်္ဂဟဂုဏ်ထူးဆောင်ဘွဲ့များ၊ ဘွဲ့များ၊ တံဆိပ်များဟူ၍ ဂုဏ်ထူးဆောင်ဘွဲ့ (၁၆)မျိုးနှင့် ဂုဏ်ထူးဆောင်တံဆိပ် (၂၂)မျိုးကို ချီးမြှင့်အပ်နှင်းမည်ဖြစ်သည်။
“ဂုဏ်ထူးဆောင်တံဆိပ် ချီးမြှင့်ခြင်းခံရသူသည် သားစဉ်မြေးဆက် ဆက်လက်ထိန်းသိမ်းစောင့်ရှောက်ခွင့် ရရှိမည်ဖြစ်သည်။
” ဂုဏ်ထူးဆောင် သင်္ဂဟဘွဲ့များ နှင့် အဆင့် သုဓမ္မသင်္ဂဟဘွဲ့များ သုဓမ္မသင်္ဂဟဘွဲ့များတွင် အခြားဘွဲ့များထက် ထူးခြားချက်မှာ အဆောင်အယောင်တံဆိပ်များအပြင် ရွှေစလွယ်များပါ ချီးမြှင့်အပ်နှင်းခြင်းဖြစ်သည်။
ရွှေစလွယ်မှာ ဂုဏ်ထူးဆောင် အထိမ်းအမှတ်အဖြစ် လက်ဝဲပခုံးစွန်းမှ လက်ယာနံပါးသို့ သွယ်ချဆင်မြန်းရသော အဆောင်အယောင်ဖြစ်သည်။
စလွယ်တင်ခြင်းသည် မြင့်မြတ်ခြင်း၊ စင်ကြယ်ခြင်း၊ တင့်တယ်ခြင်း၊ ဘုန်းကံကြီးခြင်းဟူသော အဓိပ္ပာယ်များကို ဖော်ဆောင်ပေသည်။
သုဓမ္မသင်္ဂဟဂုဏ်ထူးဆောင်ဘွဲ့နှင့် အဆင့်မှာ အောက်ပါအတိုင်း အစဉ်လိုက်ဖြစ်သည် - အဂ္ဂမဟာသီရိသုဓမ္မဘွဲ့ - (၁၂)ကြိုး ရှိသော ရွှေစလွယ်။
သတိုးသီရိသုဓမ္မဘွဲ့ - (၉)ကြိုး ရှိသော ရွှေစလွယ်။
မဟာသီရိသုဓမ္မဘွဲ့ - (၆)ကြိုး ရှိသော ရွှေစလွယ်။
ပြည်ထောင်စုစည်သူသင်္ဂဟဘွဲ့များ ပြည်ထောင်စုစည်သူသင်္ဂဟဘွဲ့များမှာ အောက်ပါအတိုင်း အစဉ်လိုက်ဖြစ်သည် - အဂ္ဂမဟာသရေစည်သူဘွဲ့။
သတိုးမဟာသရေစည်သူဘွဲ့။
မဟာသရေစည်သူဘွဲ့။
သရေစည်သူဘွဲ့။
စည်သူဘွဲ့။
ဂုဏ်ထူးဆောင် ဘွဲ့များ နှင့် အဆင့် တပ်မတော်ဆိုင်ရာ စွမ်းရည်သတ္တိဘွဲ့ များနှင့် အဆင့် တပ်မတော်ဆိုင်ရာ စွမ်းရည်သတ္တိဘွဲ့များမှာ အောက်ပါအတိုင်း အစဉ်လိုက်ဖြစ်သည် - အောင်ဆန်းသူရိယဘွဲ့။
သီဟသူရဘွဲ့။
သူရဘွဲ့။
စွမ်းဆောင်မှုဆိုင်ရာ ဘွဲ့များ နှင့် အဆင့် စွမ်းဆောင်မှုဆိုင်ရာ ဘွဲ့များမှာ အောက်ပါအတိုင်း အစဉ်လိုက်ဖြစ်သည် - သီရိပျံချီဘွဲ့၊ ဇေယျကျော်ထင်ဘွဲ့၊ ဝဏ္ဏကျော်ထင်ဘွဲ့၊ အလင်္ကာကျော်စွာဘွဲ့၊ သိပ္ပကျော်စွာဘွဲ့ ဂုဏ်ထူးဆောင် တံဆိပ်များ နှင့် အဆင့် တပ်မတော်ဆိုင်ရာ စွမ်းရည်သတ္တိနှင့် စွမ်းဆောင်မှု ဂုဏ်ထူးဆောင်တံဆိပ်များ နှင့် အဆင့် စွမ်းရည်သတ္တိ ဂုဏ်ထူးဆောင်တံဆိပ် အောင်ဆန်းတံဆိပ်၊ သီဟဗလတံဆိပ်၊ သူရဲကောင်းမှတ်တမ်းဝင်တံဆိပ်တို့ ဖြစ်သည်။
စွမ်းဆောင်မှု ဂုဏ်ထူးဆောင်တံဆိပ် မြန်မာနိုင်ငံစစ်မှုထမ်းသင်္ဂဟတံဆိပ်၊ စစ်မှုထမ်းကောင်းတံဆိပ်၊ ပြည်သူ့သားကောင်းတံဆိပ်၊ နိုင်ငံတော်စစ်မှုထမ်းတံဆိပ်၊ ပြည်ပရန်နှိမ်တံဆိပ်၊ ပြည်သူ့စစ်တိုက်ပွဲဝင်တံဆိပ်။
မြန်မာနိုင်ငံရဲတပ်ဖွဲ့ဆိုင်ရာ စွမ်းရည်သတ္တိနှင့် စွမ်းဆောင်မှု ဂုဏ်ထူးဆောင်တံဆိပ်များ နှင့် အဆင့် စွမ်းရည်သတ္တိ ဂုဏ်ထူးဆောင်တံဆိပ် ရဲသီဟတံဆိပ် ရဲသူရတံဆိပ် ရဲဗလတံဆိပ် စွမ်းဆောင်မှု ဂုဏ်ထူးဆောင်တံဆိပ် ရဲသူရိန်တံဆိပ်၊ ရဲကျော်စွာတံဆိပ်၊ ရဲကျော်သူတံဆိပ်၊ ရဲမှုထမ်းကောင်းတံဆိပ်၊ နိုင်ငံတော်ရဲမှုထမ်းတံဆိပ် မြန်မာနိုင်ငံရဲ ပူးတွဲတိုက်ပွဲဝင်တံဆိပ် ပြည်သူ့ဝန်ထမ်းဆိုင်ရာ စွမ်းဆောင်မှု ဂုဏ်ထူးဆောင်တံဆိပ်များ နှင့် အဆင့် ပြည်သူ့ဝန်ထမ်းကောင်းတံဆိပ်၊ ပြည်သူ့ဝန်ထမ်းတံဆိပ်၊ ငြိမ်ဝပ်ပိပြားရေးနှင့် တရားဥပဒေစိုးမိုးရေးတံဆိပ် နိုင်ငံတော်အေးချမ်းသာယာရေးတံဆိပ် နိုင်ငံတော်အကြီးအကဲအတွက် ဘွဲ့တံဆိပ်ဆိုင်ရာ ထူးခြားချက် နိုင်ငံတော်အကြီးအကဲသည် နိုင်ငံတော်အကြီးအကဲအဖြစ်ဖြင့် တာဝန်ထမ်းဆောင်နေစဉ်အတွင်း ရာထူးအလျောက် သုဓမ္မသင်္ဂဟနှင့် ပြည်ထောင်စုစည်သူသင်္ဂဟများ၏ အကြီးအမှူးဖြစ်သည့်အပြင် သုဓမ္မသင်္ဂဟတွင် "အဂ္ဂမဟာသီရိသုဓမ္မ" ဖြစ်၍ ပြည်ထောင်စုစည်သူသင်္ဂဟတွင် "အဂ္ဂမဟာသရေစည်သူ"လည်း ဖြစ်သည်။
ထို့ပြင် “နိုင်ငံတော်အကြီးအကဲသည် တာဝန်ပြီးဆုံးသည့်အခါတွင် သုဓမ္မသင်္ဂဟတွင် အဂ္ဂမဟာသီရိသုဓမ္မ အဖြစ်လည်းကောင်း၊ ပြည်ထောင်စုစည်သူသင်္ဂဟတွင် အဂ္ဂမဟာသရေစည်သူ အဖြစ်လည်းကောင်း ဆက်လက်တည်မြဲ“ ကြောင်း နိုင်ငံတော်အကြီးအကဲအတွက် ထူးခြားစွာပြဋ္ဌာန်းထားရှိသည်။
ဂုဏ်ထူးဆောင်ဘွဲ့များဆိုင်ရာ အရည်အချင်း သတ်မှတ်ချက်များ ဂုဏ်ထူးဆောင် သင်္ဂဟဘွဲ့ နှင့် ဘွဲ့များပေးအပ်ချီးမြှင့်နိုင်ရန် သုံးသပ်ရမည့်အရည်အချင်းများအား ဘွဲ့တစ်ခုချင်းစီအလိုက် အောက်ပါအတိုင်းသတ်မှတ်ထားသည်- သုဓမ္မသင်္ဂဟဘွဲ့ သုဓမ္မသင်္ဂဟဘွဲ့များအတွက် အရည်အချင်းသတ်မှတ်ချက်များမှာ နိုင်ငံတော်အတွက် ထူးကဲစွာ အမှုထမ်းသူများ၊ အကျိုးဆောင်သူများဖြစ်ရမည်။
ယင်းသုဓမ္မသင်္ဂဟသုံးမျိုးကို အဆင့်အလိုက်ချီးမြှင့်ရာတွင် စွမ်းဆောင်မှုအတိုင်းအတာပေါ်၍ သတ်မှတ်ထားသည်။
ပြည်ထောင်စုစည်သူသင်္ဂဟဘွဲ့ ပြည်ထောင်စုသင်္ဂဟဘွဲ့များအတွက် အရည်အချင်း သတ်မှတ်ချက်မှာ နိုင်ငံတော်အတွက် ထူးကဲစွာ အမှုထမ်းသူများ ဖြစ်ရန်လိုခြင်း ဖြစ်သည်။
၎င်းပြည်ထောင်စုစည်သူသင်္ဂဟဘွဲ့များကို အဆင့်လိုက် ချီးမြင့်ရာတွင် စွမ်းဆောင်မှု အတိုင်းအတာပေါ် မူတည်၍ သတ်မှတ်ထားရှိသည်။
အောင်ဆန်းသူရိယဘွဲ့ အောက်ပါအချက်များကို သုံးသပ်၍ အောင်ဆန်းသူရိယဘွဲ့အား ပေးအပ်ချီးမြှင့်နိုင်သည် - လတ်တလောဖြစ်ပေါ်နေသော ကြီးမားသည့် စစ်ရေးအခက်အခဲ အကျဉ်းအကျပ်ကြောင့် အထူးနစ်နာဆုံးရှုံးရမည့် ထူးကဲသောအန္တရာယ်ကို ရင်ဆိုင်ကြုံတွေ့ရသော အခြေအနေမျိုးသို့ ဆိုက်ရောက်နေစဉ် တပ်အဖွဲ့အစည်း၏ စစ်ရေးအကျိုးငှာ မိမိအသက်ကို ပဓာနမထားဘဲ စံထားထိုက်သည့် ရဲစွမ်းသတ္တိ၊ ဂုဏ်ယူထိုက်သည့် စွန့်စားခြင်းမျိုးတို့ဖြင့် တာဝန်ကိုရဲဝံ့စွာ တစ်ဦးတည်း ဆောင်ရွက်ခြင်း၊ ရန်သူနှင့်ရင်ဆိုင်တိုက်ခိုက်ရာတွင် မိမိအသက်ဘေးအန္တရာယ်ကို အလျဉ်းမငဲ့ကွက်ဘဲ မိမိထမ်းဆောင်ရမည့်တာဝန်ကို ခိုင်မြဲသောစိတ်ဓာတ်၊ မဆုတ်မနစ်သောရဲစွမ်းသတ္တိတို့ဖြင့် ဂုဏ်ယူထိုက်သည့် တာဝန်ထမ်းဆောင်မှုဖြစ်ခြင်း၊ မိမိအသက်ဘေးအန္တရာယ်နှင့်တကွ အခြားသောကျရောက်နိုင်သည့် ဘေးရန်အန္တရာယ်များကို လျစ်လျူရှု၍ နိုင်ငံတော်၏စစ်ရေးအကျိုးငှာ ရဲဝံ့စွန့်စားစွာ သက်စွန့်ကြိုးပမ်း ချီးမွမ်းဂုဏ်ပြုထိုက်သည့် တာဝန်ထမ်းဆောင်မှုဖြစ်ခြင်း၊ ရန်သူနှင့်ရင်ဆိုင်တိုက်ခိုက်စဉ်အတွင်း တပ်အဖွဲ့အစည်းအလိုက် ကြီးမားသောထိခိုက်ဆုံးရှုံးမှုအန္တရာယ်နှင့် တွေ့ကြုံလာမည့် စစ်ရေးအခြေ အနေမျိုးသို့ ဆိုက်ရောက်နေစဉ် တပ်အဖွဲ့အစည်းအလိုက် သက်ဆိုင်ရာတပ်မတော်သားများက မိမိအသက်အန္တရာယ်ကို ဥပေက္ခာပြု၍ ထူးကဲမြင့်မားသောစိတ်ဓာတ်တို့ဖြင့် ရဲဝံ့စွန့်စားစွာ တိုက်ခိုက်ကြခြင်း၊ တပ်အဖွဲ့အစည်းအနေဖြင့် မိမိတို့၏ အသက်ဘေးအန္တရာယ်ကို လုံးဝမငဲ့ကွက်ဘဲ ပေးအပ်သည့်တာဝန်ကို ထူးကဲမြင့်မားသော ရဲစွမ်းသတ္တိ ကြံ့ခိုင်သော စိတ်ဓာတ်တို့ဖြင့် ချီးမွမ်းဂုဏ်ပြုထိုက်သည့် တာဝန်ထမ်းဆောင်မှုဖြစ်ခြင်း။
“အောင်ဆန်းသူရိယဘွဲ့အတွက် ပြည့်စုံရမည့် အရည်အချင်းများတွင် ထူးခြားချက်တစ်ရပ်မှာ ပုဂ္ဂိုလ်တစ်ဦးချင်းအလိုက် သော်လည်းကောင်း၊ တပ်အဖွဲ့အစည်းအလိုက် သော်လည်းကောင်း အောင်ဆန်းသူရိယဘွဲ့ကို ချီးမြှင့်နိုင် သည်။
” သီဟသူရဘွဲ့ အောင်ဆန်းသူရိယဘွဲ့ ချီးမြှင့်အပ်နှင်းခံထိုက်သည့်အရည်အချင်းကို ရာနှုန်းပြည့်မမီသော်လည်း ယင်းအရည်အချင်းနီးပါးမျှပြည့်စုံသော တပ်မတော်သားများအား သီဟသူရဘွဲ့ကို ချီးမြှင့်အပ်နှင်းနိုင်သည်။
သူရဘွဲ့ သီဟသူရဘွဲ့ ချီးမြှင့်အပ်နှင်းခံထိုက်သည့် အရည်အချင်းကို ရာနှုန်းပြည့်မမီသော်လည်း ယင်းအရည်အချင်းနီးပါးမျှပြည့်စုံသော တပ်မတော်သားများအား သူရဘွဲ့ကို ချီးမြှင့်အပ်နှင်းနိုင်သည်။
ထို့အပြင် နိုင်ငံတော်လုံခြုံရေးနှင့် အေးချမ်းသာယာရေးအတွက် တပ်မတော်နှင့်တွဲဖက်ပေးထားသော "မြန်မာနိုင်ငံရဲတပ်ဖွဲ့ဝင်များ၊ ပြည်သူ့စစ်အဖွဲ့ဝင်များ၊ ပြည်သူ့ဝန်ထမ်းများနှင့် ပြည်သူများ" ကိုလည်း စွမ်းရည်သတ္တိအတွက် သတ်မှတ်ချက်များ ပြည့်မီသည်အထိ သက်စွန့်ကြိုးပမ်းဆောင်ရွက်ပါက အောင်ဆန်းသူရိယဘွဲ့ (သို့မဟုတ်) သီဟသူရဘွဲ့ (သို့မဟုတ်) သူရဘွဲ့တစ်ခုခုကို ချီးမြှင့်အပ်နှင်းနိုင်ခွင့်ရှိသည်။
သီရိပျံချီဘွဲ့ ပြည်ထောင်စုမြန်မာနိုင်ငံတော်၏ ကောင်းရာကောင်းကျိုးကို ဖြစ်ထွန်းအောင် ထူးကဲကောင်းမွန်စွာ ဆောင်ရွက်နေသူများအား သီရိပျံချီဘွဲ့ကို ချီးမြှင့်နိုင်သည်။
ဇေယျကျော်ထင်ဘွဲ့ စစ်ဘက်ဆိုင်ရာ ပုဂ္ဂိုလ်များအား ချီးမြှင့်နိုင်ရန် ပြဋ္ဌာန်းထားရှိသည်။
သို့ဖြစ်၍ စစ်ဘက်ဆိုင်ရာအမှုထမ်းကောင်းခြင်းအတွက် ဇေယျကျော်ထင်ဘွဲ့ကို ချီးမြှင့်အပ်နှင်းနိုင်သည်။
ဝဏ္ဏကျော်ထင်ဘွဲ့ မြို့ပြဘက်ဆိုင်ရာ အမှုထမ်းကောင်းခြင်းအတွက် ဝဏ္ဏကျော်ထင်ဘွဲ့ကို ချီးမြှင့်အပ်နှင်းနိုင်သည်။
အလင်္ကာကျော်စွာဘွဲ့ စာပေနှင့် အနုသုခုမပညာရပ်များတွင် ထူးခြားကောင်းမွန်စွာ တတ်မြောက်ကြသူများအား အလင်္ကာကျော်စွာဘွဲ့ ကို ချီးမြှင့်အပ်နှင်းနိုင်သည်။
သိပ္ပကျော်စွာဘွဲ့ သိပ္ပံပညာရပ်၊ ဝိဇ္ဇာပညာရပ် နှင့် အခြားသော ပညာရပ်တစ်ခုခုတွင် ထူးကဲကောင်းမွန်စွာ ဆောင်ရွက်သည့်သူများအား သိပ္ပကျော်စွာဘွဲ့ ကို ချီးမြှင့်အပ်နှင်းနိုင်သည်။
ဂုဏ်ထူးဆောင်ဘွဲ့များ၏ အဆောင်အယောင်များ နိုင်ငံတော်ဂုဏ်ထူးဆောင်ဘွဲ့ (၁၆)မျိုးနှင့် ဂုဏ်ထူးဆောင်တံဆိပ် (၂၂)မျိုးကို ပေးအပ်ချီးမြှင့်ရာတွင် ဂုဏ်ထူးဆောင်ဘွဲ့၏ အဆောင်အယောင်တံဆိပ်၊ ပုံတူတံဆိပ်နှင့် ဂုဏ်ပြုစာလွှာတို့အပြင် ချီးမြှင့်ထောက်ပံ့ငွေများကိုလည်း ခံစားရရှိစေမည်ဖြစ်ပြီး သားစဉ်မြေးဆက်၊ ဆက်လက်၍ ထိန်းသိမ်းစောင့်ရှောက်ခွင့်ရရှိမည်ဖြစ်သည်။
+ဂုဏ်ထူးဆောင်ဘွဲ့များ၏ အဆောင်အယောင်များစဉ်ဘွဲ့အမည်ချီးမြှင့်အပ်နှင်းသည့် အဆောင်အယောင်များတံဆိပ်တွင် ပါဝင်သည့် ရတနာပစ္စည်းဖဲကြိုးနမူနာဘွဲ့တံဆိပ်တွင် ပါဝင်သည့် ရွှေရွှေစလွယ်ဂုဏ်ပြုစာလွှာ အရောင်၁အဂ္ဂမဟာသီရိသုဓမ္မဘွဲ့ရွှေ ၁၀ ကျပ်သား (၁၄ပဲ ရည်)ရွှေ ၃၅ ကျပ်သား (၁၄ပဲ ရည်)ရွှေရောင်ပတ္တမြား ကြီး(၁) + ငယ်(၈)၂သတိုးသီရိသုဓမ္မဘွဲ့ရွှေ ၉ ကျပ်သား (၁၄ပဲ ရည်)ရွှေ ၃၁ ကျပ်သား (၁၄ပဲ ရည်)ရွှေရောင်ပတ္တမြား ကြီး(၁) + ငယ်(၈)၃မဟာသီရိသုဓမ္မဘွဲ့ရွှေ ၈ ကျပ်သား (၁၄ပဲ ရည်)ရွှေ ၂၇ ကျပ်သား (၁၄ပဲ ရည်)ရွှေရောင်ပတ္တမြား ကြီး(၁) + ငယ်(၈)၄အဂ္ဂမဟာသရေစည်သူဘွဲ့ရွှေ ၈ ကျပ်သား (၁၄ပဲ ရည်) -ရွှေရောင်ကျောက်စိမ်း ကြီး(၁) + ငယ်(၈)100px|border၅သတိုးမဟာသရေစည်သူဘွဲ့ရွှေ ၇.၅ ကျပ်သား (၁၄ပဲ ရည်) -ရွှေရောင်ကျောက်စိမ်း ကြီး(၁) + ငယ်(၈)100px|border၆မဟာသရေစည်သူဘွဲ့ရွှေ ၇ ကျပ်သား (၁၄ပဲ ရည်) -ရွှေရောင်ကျောက်စိမ်း ကြီး(၁) + ငယ်(၈)100px|border၇သရေစည်သူဘွဲ့ရွှေ ၆.၅ ကျပ်သား (၁၄ပဲ ရည်) -ရွှေရောင်ကျောက်စိမ်း ကြီး(၁) + ငယ်(၈)100px|border၈စည်သူဘွဲ့ရွှေ ၆ ကျပ်သား (၁၄ပဲ ရည်) -ရွှေရောင်ကျောက်စိမ်း ကြီး(၁) + ငယ်(၈)100px|border၉အောင်ဆန်းသူရိယဘွဲ့ရွှေ ၉ ကျပ်သား (၁၄ပဲ ရည်) -ရွှေရောင် -100px|border၁၀သီဟသူရဘွဲ့ရွှေ ၇ ကျပ်သား (၁၄ပဲ ရည်) -ရွှေရောင် -100px|border၁၁သူရဘွဲ့ရွှေ ၆ ကျပ်သား (၁၄ပဲ ရည်) -ရွှေရောင် -100px|border၁၂သီရိပျံချီဘွဲ့ရွှေ ၆ ကျပ်သား (၁၄ပဲ ရည်) -ရွှေရောင်နီလာ ကြီး(၁) + ငယ်(၈)100px|border၁၃ဇေယျကျော်ထင်ဘွဲ့ရွှေ ၅ ကျပ်သား (၁၄ပဲ ရည်) -ရွှေရောင်နီလာ ကြီး(၁) + ငယ်(၈)100px|border၁၄ဝဏ္ဏကျော်ထင်ဘွဲ့ရွှေ ၅ ကျပ်သား (၁၄ပဲ ရည်) -ရွှေရောင်နီလာ ကြီး(၁) + ငယ်(၈)100px|border၁၅အလင်္ကာကျော်စွာဘွဲ့ရွှေ ၅ ကျပ်သား (၁၄ပဲ ရည်) -ရွှေရောင်နီလာ ကြီး(၁) + ငယ်(၈)100px|border၁၆သိပ္ပကျော်စွာဘွဲ့ရွှေ ၅ ကျပ်သား (၁၄ပဲ ရည်) -ရွှေရောင်နီလာ ကြီး(၁) + ငယ်(၈)100px|border ၁၀-၁၂-၂၀၁၂ ပြင်ဆင်ချက် (ပြည်သူ့ဝန်ထမ်းကောင်းတံဆိပ်) ပြည်ထောင်စုသမ္မတမြန်မာနိုင်ငံတော်၊ နိုင်ငံတော်သမ္မတရုံး၏ ၂၀၁၂ ခုနှစ်၊ ဒီဇင်ဘာလ ၁၀ ရက် နေ့စွဲပါ အမိန်ံကြော်ငြာစာအမှတ်(၉၆/၂၀၁၂)ဖြင့် ယခင် ၂၀၀၉ ခုနှစ် ပြဋ္ဌာန်းချက်၏ ပြည်သူ့ဝန်ထမ်းကောင်းတံဆိပ် ချီးမြင့်အပ်နှင်းခြင်းဆိုင်ရာ ပြဋ္ဌာန်းချက်အား အောက်ပါအတိုင်း ပြင်ဆင်ခဲ့သည် - အပိုဒ်၂၇ (က) ပြည်သူ့ဝန်ထမ်းကောင်းတံဆိပ် “(၁) အမှုထမ်းသက် အနည်းဆုံး၂၅ နှစ် ရှိခြင်း” အစား “(၁) အမှုထမ်းသက် အနည်းဆုံး၂၆ နှစ် ရှိခြင်း” “ (၃) (ကက) ရေတွက်ခွင့်ရှိသော အမှုထမ်းသက်(၁ နှစ် ၁မှတ်နှုန်းဖြင့် အများဆုံး ၂၅ မှတ် အထိ) ” အစား “(၃) (ကက) ရေတွက်ခွင့်ရှိသော အမှုထမ်းသက်(၁ နှစ် ၁မှတ်နှုန်းဖြင့် အများဆုံး ၂၆ မှတ် အထိ) ” ကိုးကား နောက်ထပ်ကြည့်ရန် သင်္ဂဟ၊ ဘွဲ့၊ တံဆိပ်၊ သူရဲကောင်းဗိမာန် (နေပြည်တော်) သင်္ဂဟဘွဲ့ဂုဏ်ထူး၊_ဘွဲ့၊_တံဆိပ်_(၁၇-၁၂-၂၀၀၉_ပြဋ္ဌာန်းချက်)။
Miss Supranational Myanmar ဟုလည်းလူသိများသော မယ်ဗမာ သည် Miss Supranational အလှမယ်အတွက်မြန်မာနိုင်ငံကိုယ်စားပြုရွေးချယ်ရန်အမျိုးသားအလှမယ်ပြိုင်ပွဲ ဖြစ်သည်။
ဤအလှမယ်သည် Miss Universe Myanmar, Miss International Myanmar, Miss World Myanmar သို့မဟုတ် ရွှေမြေမြန်မာအလှမယ် အမျိုးသားပြိုင်ပွဲများနှင့် မသက်ဆိုင်ပေ။
သမိုင်း ၂၀၁၃ ခုနှစ်မှ ၂၀၁၉ ခုနှစ်ထိ Miss Supranational ပြိုင်ပွဲအတွက်မြန်မာနိုင်ငံကိုယ်စားပြုများကိုရွေးချယ်ရာမှ ရွှေမြေမြန်မာအလှမယ်အဖွဲ့အစည်း မှ Miss Supranational သို့မြန်မာနိုင်ငံကိုယ်စားပြုများကို စေလွှတ်ခဲ့သည်။
Titleholders မယ်ဗမာ Yearမယ်ဗမာDivisionVenueEntrant ၂၀၂၃ ရွှေမြေမြန်မာအလှမယ် (၂၀၁၃-၂၀၁၉) YearMiss Golden Land Myanmar(Miss Supranationa Myanmar)DivisionVenueEntrant 2018 Shwe Eain Si Taw Win Garden Hotel202017Shwe Hmue HanMyanmar Convention Center (MCC)212016Swe Zin Htet နေပြည်တော်202015L Bawk Nu302014ဟန်သီ252013ခင်ဝင့်ဝါ Winners by City/Town DivisionTitlesWinning Years 2 2015, 201712018 နေပြည်တော် 201622014,2013 International pageants Color key Miss Supranational YearRepresentative's NameDivisionTitlePlacementSpecial Awards 2019 အိမ့်မြတ်ချယ်Miss Golden Land Myanmar 2015Unplaced 2018ရွှေအိမ်စည်Miss Golden Land Myanmar 2018Top 25 Top 10 - Royal Dinner Winner Top 10 - Photoshoot with Raymond Saldana (Facebook) Top 20 - Beautiful Piece of Jewelry 2017 ရွှေမှူးဟန်Miss Supranationa Myanmar 2017Unplaced 2016 ဆွေဇင်ထက် နေပြည်တော်Miss Supranationa Myanmar 2016Top 10Miss Popularity 2015 L Bawk NuMiss Supranationa Myanmar 2015Top 20Miss Internet Most Beautiful Evening Gown Top 3 - Woman of Substance 2014 ဟန်သီ Miss Supranationa Myanmar 2014 Top 10 Queen of Asia & Oceania Miss Internet 2013 ခင်ဝင့်ဝါ Miss Supranationa Myanmar 2013 Top 20Best Evening Gown Miss Internet Top 3 - Woman of Substance ကိုးကား ပြင်ပလင့်ခ်များ Category:မြန်မာနိုင်ငံရှိ ဖျော်ဖြေရေး ဖြစ်ရပ်များ။
ဖော်နပ်စ် (Fornax ) () သည် တောင်ကမ္ဘာခြမ်းကောင်းကင်မှ ကြယ်စုတန်းတစ်ခုဖြစ်ပြီး ပြင်သစ် နက္ခတ္တပညာရှင် Nicolas Louis de Lacaille မှ ၁၇၅၆ ခုနှစ်တွင် အမည်မှည့်ခဲ့သည်။
ဖော်နပ်စ်သည် ခေတ်သစ် ၈၈ ကြယ်စုတန်းစာရင်းတွင် ပါဝင်သည်။
အတောက်ပဆုံး ကြယ်သုံးစင်းမှာ —Alpha Fornacis, Beta Fornacis နှင့် Nu Fornacis တို့ဖြစ်ကြသည်။
ဖော်နပ်စ် ဂလက်ဆီပုသည် နဂါးငွေ့တန်း ဂလက်ဆီ၏ အရံဂလက်ဆီဖြစ်သည်။
NGC 1316 သည် ရေဒီယို ဂလက်ဆီနှင့် နီးစပ်သည်။
အဲရိဒနပ်စ် (Eridanus) () သည် တောင်ကမ္ဘာခြမ်းကောင်းကင်မှ ကြယ်စုတန်းတစ်ခုဖြစ်ပြီး တော်လမီ၏ ကြယ်စုတန်း ၄၈ ခု စာရင်းနှင့် ခေတ်သစ် ၈၈ ကြယ်စုတန်းစာရင်းတွင်လည်း ပါဝင်လျက်ရှိသည်။
ယင်းသည် မြစ်ကို ကိုယ်စားပြုသည်။
အဲရိဒနပ်စ်သည် ခေတ်သစ်ကြယ်စုတန်းများထဲတွင် ဧရိယာအားဖြင့် ဆဌမမြောက် အကြီးဆုံးကြယ်စုတန်းဖြစ်ပြီး မြောက်ဘက်ကောင်းကင်မှ တောင်ဘက်သို့ ထိုးထွက်လျက်ရှိသည်။
ဟိုက်ဒရပ် (Hydrus) သည် တောင်ကမ္ဘာခြမ်းကောင်းကင်မှ သေးငယ်သော ကြယ်စုတန်းဖြစ်ပြီး Petrus Plancius ဖန်တီးသော ကြယ်စုတန်း ၁၂ ခုထဲမှ တစ်ခုဖြစ်သည်။
အဓိပ္ပာယ်မှာ ဟိုက်ဒရာနှင့် ဆန့်ကျင်ဘက်ဖြစ်သော ရေမြွေအထီး ဖြစ်သည်။
ယင်းသည် မြောက်ကမ္ဘာခြမ်းမှ လေ့လာသူများအတွက် မိုးကုတ်စက်ဝိုင်းအောက်တွင် တည်ရှိနေသည်။
အတောက်ပဆုံးကြယ်မှာ Beta Hydri ဖြစ်သည်။
အောတန် (Octans) သည် တောင်ဘက်ကောင်းကင်၏ မေးမှိန်သော ကြယ်စုတန်းတစ်ခုဖြစ်သည်။
လက်တင်ဘာသာစကားဖြင့် စက်ဝိုင်း၏ ၈ ခုမြောက်အပိုင်းဟု အဓိပ္ပာယ်ရပြီး Nicolas Louis de Lacaille ဆိုသူက ၁၇၅၂ ခုနှစ်တွင် မှတ်တမ်းခဲ့သည်။
ယင်းသည် ခေတ်သစ် ၈၈ ကြယ်စုတန်းများစာရင်းတွင် ပါဝင်လျက်ရှိသည်။
ကိန်း ဗီနိုက်တီစိုင် (Canes Venatici) သည် ခေတ်သစ် ၈၈ ကြယ်စုတန်းစာရင်းမှ တစ်ခုဖြစ်သည်။
၁၇ ရာစုနှစ်တွင် Johannes Hevelius ဆိုသူက ဖန်တီးခဲ့ပြီး လက်တင်ဘာသာစကားဖြင့် အမဲလိုက်ခွေးဟု အဓိပ္ပာယ်ရသည်။
အနီးအနားတွင် ဘိုးတီ ကြယ်စုတန်းတည်ရှိပြီး အတောက်ပဆုံးကြယ်မှာ Cor Caroli ဖြစ်သည်။
thumb|လန်ဒန်ရှိ စိန့်မိုက်ကယ်နှင့်စိန့်ဂျော့ဘုရားကျောင်းအတွင်းမှ စိန့်ပေါအတွက် ဝတ်ပြုခန်း ဝတ်ပြုခန်း () သည် ခရစ်ယာန်ဘာသာဝင်တို့ ဝတ်ပြုဆုတောင်းသည့် နေရာဖြစ်သည်။
အများအားဖြင့် အခန်းငယ် ဖြစ်၏။
အပူဇော်ခံစင်ရှိသော ဘုရားကျောင်းအတွင်းရှိ အခန်းငယ်ကို ဝတ်ပြုခန်း ခေါ်သည်။
ဘုရားကျောင်းများ၌ လေဒီချာပယ် (Lady chapel) ခေါ်သော မယ်တော်မာရီအား ဝတ်ပြုသည့်နေရာမှာ ဝတ်ပြုခန်း ဖြစ်လေ၏။
ဝတ်ပြုနိုင်သော်လည်း အပူဇော်ခံစင်မရှိ၊ သတ်သတ်မှတ်မှတ် ပူဇော်ရမည့် ရည်ညွှန်းမရှိသော အခန်းငယ်ကိုလည်း ဝတ်ပြုခန်းပင် ခေါ်သေးသည်။
"Muslim prayers welcome at Pentagon chapel". CNN. 2010-08-18. ထိုနေရာမျိုးမှာ အဆောက်အဦကြီး၊ နေရာကြီးတို့၏ အစိတ်အပိုင်းငယ်အဖြစ် ထည့်ထားတတ်၏။
ဥပမာ ဆေးရုံ၊ ကောလိပ်၊ ကျောင်း၊ သင်္ချိုင်း၊ လေဆိပ်၊ ခရီးသည်တင်သင်္ဘော စသည်တို့တွင်ဖြစ်၏။
"CATHOLIC ENCYCLOPEDIA: Chapel". www.newadvent.org. တဖန် အလှမ်းဝေးပြီး ဘုရားကျောင်းနှင့်လှမ်းသော နေရာမျိုးတွင် ဘုရားကျောင်းကဖြစ်စေ၊ ဘုရားစာသင်ကျောင်းမှဖြစ်စေ ဦးစီး၍ ၎င်းအလှမ်းဝေးနေရာ၌ ဆောက်သည့် အဆောက်အဦငယ်ကို ဝတ်ပြုခန်း တနည်း ဝတ်ပြုလွယ်ခန်း (chapel of ease) ပင် ခေါ်သည်။
ဤအမျိုးအစားတို့၏ အဓိကလက္ခဏာမှာ ဦးဆောင်ပေးသည့် အမြဲတမ်းနေ ဘုန်းတော်ကြီး မရှိခြင်း ဖြစ်၏။
သမိုင်းကြောင်းအရ ဝတ်ပြုခန်းဟူသည့် ဝေါဟာရကို ဗြိတိန်၌ အစိုးရအား အသိမပေးဘဲ တည်ဆောက်ထားသော ဘုရားကျောင်းကိုလည်း ခေါ်ဝေါ်သုံးစွဲဖူး၏။
သို့သော် ယင်းဘုရားကျောင်းတို့မှာ အခမ်းအနားဝင်ဘုရားကျောင်းမျှပင် ကြီးကျယ်နေတတ်သည်။
Wakeling, Christopher (August 2016). "Nonconformist Places of Worship: Introductions to Heritage Assets". Historic England. Archived from the original on 28 March 2017. Jones, Anthony (1996). Welsh Chapels. National Museum Wales. ISBN 9780750911627. ကိုးကား ကဏ္ဍ:ခရစ်ယာန်ဝတ်ပြုကျောင်း အမျိုးအစားများ။
အင်းဒတ် (Indus) သည် တောင်ကမ္ဘာခြမ်းကောင်းကင်ရှိ ကြယ်စုတန်းတစ်ခုဖြစ်သည်။
မိုက်ခရိုစကော်ပီယမ် (Microscopium) ("မိုက်ခရိုစကုပ်") သည် တောင်ကမ္ဘာခြမ်းကောင်းကင်ရှိ အငယ်စား ကြယ်စုတန်းတစ်ခုဖြစ်ပြီး ၁၈ ရာစုနှစ် ပြင်သစ်နက္ခတ္တပညာရှင် Nicolas-Louis de Lacaille ဆိုသူက ဖန်တီးခဲ့သည်။
ရှေးခေတ်ဂရိစကားလုံး မိုက်ခရိုစကုပ်အား လက်တင်ဘာသာစကားပြုထားခြင်းဖြစ်သည်။
ယင်းကြယ်စုတန်းရှိကြည်များသည် မေးမှိန်သောကြောင့် မြောက်ကမ္ဘာလုံးခြမ်းမှ မြင်ရခဲသည်။
ကြယ်စုတန်း၏ အတောက်ပဆုံးကြယ်မှာ Gamma Microscopii ဖြစ်ပြီး နေထက် ၂.၅ ဆပိုကြီးကာ 223 ± 8 အလင်းနှစ် ကွာဝေးသည်။
ယင်းသည် လွန်ခဲ့သောနှစ်ပေါင်း ၃.၉ မီလီယံအကွာက နေအနီးသို့ ၃.၄၅ အလင်းနှစ်အကွာတွင် ဖြတ်သန်းခဲ့ဖူးသည်။
thumb|ထရူးဒိုးအား (2023) ဂျက်စတင် ပီရာ့ ဂျိမ်း ထရူးဒိုး ( ၁၉၇၁ ဒီဇင်ဘာ ၂၅ ဘွား) သည် ကနေဒါလူမျိုး နိုင်ငံရေးသမားဖြစ်ပြီး (၂၃) ယောက်မြောက် ဝန်ကြီးချုပ်အဖြစ် ၂၀၁၅ ခု၊ နိုဝင်ဘာလကမှ ယနေ့အထိ တာဝန်ထမ်းဆောင်နေသည်။
သူသည် ၂၀၁၃ ခုကပင် လစ်ဘရယ်ပါတီ၏ခေါင်းဆောင် ဖြစ်လာ၏။
ကနေဒါသမိုင်းတလျှောက် ဂျိုးကလက် နောက် ဒုတိယအသက်အငယ်ဆုံး ဝန်ကြီးချုပ် ဖြစ်သည်။
ယခင်ဝန်ကြီးချုပ်ဟောင်းများ၏ မျိုးနွယ်တို့မှ ပထမဆုံး ဤရာထူးကို ဆက်ခံရသူတည်း။
သူ့ဖခင် ပီးရာ့ထရူးဒိုးမှာ (၁၅) ယောက်မြောက် ဝန်ကြီးချုပ်အဖြစ် တာဝန်ယူဖူး၏။
ထရူးဒိုးကို ဥတ္တဝါတွင် မွေးပြီး ဂျွန်းဒူဘရေးဖက်ကောလိပ် (Collège Jean-de-Brébeuf) သို့ တက်သည်။
၁၉၉၄ ခုတွင် မက်ဂေးတက္ကသိုလ် (McGill University) မှ စာပေအဓိကဖြင့် ဘွဲ့ရ၏။
နောက် ဗြိတိသျှကိုလံဘီယာတက္ကသိုလ်သို့ ဆက်တက်ရာ ၁၉၉၈ ခုတွင် ပညာရေးဖြင့် ဒီဂရီဘွဲ့ ယူသည်။
၂၀၀၆ ခုတွင် လစ်ဘရယ်ပါတီ၏ လူငယ်သွေးသစ်လောင်းအထူးအဖွဲ့တွင် ခေါင်းဆောင်အဖြစ် နေရာရ၏။
၂၀၀၈ ခု အထွေထွေရွေးကောက်ပွဲတွင် ဝင်ပြိုင်ကာ ပါပင်နိုး (Papineau) နယ်ကိုယ်စားပြု အောက်လွှတ်တော်အမတ် ဖြစ်လာသည်။
၂၀၀၉ ခုတွင် လစ်ဘရယ်ပါတီ၏ လူငယ်ရေးရာနှင့် ယဉ်ကျေးမှုစုံကိစ္စတို့အတွက် တရားဝင်အတိုက်အခံပြောဆိုရေးပုဂ္ဂိုလ်အဖြစ် တာဝန်ယူရ၏။
နောက် ၂၀၁၀ ခုတွင် နိုင်ငံသားဖြစ်ရေးနှင့် လူဝင်မှုကိစ္စတို့အတွက် ပြောင်းလဲတာဝန်ယူသည်။
၂၀၁၂ ရောက်သော် ပညာရေးနှင့် အားကစားကိစ္စများကို ခေါင်းစဉ်လွှဲယူ၏။
၂၀၁၃ ခု၊ ဧပြီလတွင် လစ်ဘရယ်ပါတီဦးဆောင်သူရွေးပွဲကို အနိုင်ရကာ ပါတီခေါင်းဆောင် ဖြစ်လာသည်။
၂၀၁၅ ခု အထွေထွေရွေးကောက်ပွဲတွင် ၃၈ နေရာဖြင့် တတိယနေရာရောက်နေသည့် လစ်ဘရယ်ပါတီကို ၁၈၄ နေရာရအောင် စီမံနိုင်ခဲ့သည်။
ယင်းအရေအတွက်မှာ ကနေဒါ၏ အထွေထွေရွေးကောက်ပွဲသမိုင်းတွင် တပါတီတည်းမှရသော အများဆုံးအရေအတွက် ဖြစ်ခဲ့၏။